Polisie waarsku teen aanlyn slenter oor werk | Maroela Media
Polisie waarsku teen aanlyn slenter oor werk
Die polisie waarsku teen ŉ aanlyn slenter wat mense per SMS uitnooi om aansoek te doen om sogenaamde polisieleerling-betrekkings in die Suid-Afrikaanse Polisiediens (SAPD). Die “betrekkings” word ook op gratis advertensiewebwerwe geadverteer.
Die slenter behels glo dat die aansoekers geld moet inbetaal om seker te maak dat hul aansoeke suksesvol is.
Die polisie het die publiek gewaarsku om nie vir dié slenter te val nie. “Daar is tans geen polisieleerling-betrekkings in die SAPD beskikbaar nie,” het Vishnu Naidoo, nasionale polisiewoordvoerder, in ŉ verklaring gesê.
Naidoo het verder gesê dat hulle beslis nie betrekkings deur middel van SMS’e sal adverteer nie. “As daar wel betrekkings beskikbaar is, sal dit in koerante geadverteer word en die aansoekvorms is dan gratis beskikbaar by enige polisiekantoor.”
Volgens Naidoo is ŉ ondersoek van stapel gestuur om die skuldiges aan die pen te laat ry.
bedrog SAPD SMS
Goeie nuus: Charlie weer terug by die huis
Boer bel om hulp voor finale doodskoot
Yuuuuup!!!!!!!!!!!!! En more hoor ons dit was n lid van die SAPS wat dit seker gestuur het. Maak sin as jy kyk wie en wat nou dien in die SAPS almal kan mos nou werk kry daar.
kan nog steeds mense wees wat daarvoor val, want hierdie boodskap kom nie by die landelike streke uit nie.
Dit is een of ander slim polisieman wat die slenter uitgedink het :-) , net so `n voorgevoel.
Niemand anders as ‘n SAPD lid nie. Dit gaan seker op ‘n SAPD briefhoof ook uit om meer geloofwaardig te lyk. Vang hom en sluit hom toe.